Comisia Europeană a aprobat o finanțare de 47 de milioane de euro pentru o fabrică de armament în România
Comisia Europeană a aprobat pentru România o finanțare de 47 de milioane de euro, pentru o fabrică de armamanent. Proiectul va fi derulat de compania ROMARM împreună cu Germania.
Proiectul face parte dintr-o finanțare de 500 de milioane de euro, acordată de Comisie pentru producția de muniție în statele membre și este prima tranșă dintr-un buget de 2 miliarde.
Investițiile vor crește productia pulberilor pentru muniție la peste 10.000 de tone și - pentru explozibili - la 4.300 de tone anual.
La sfârșitul acestui an, producția europeană de armament va atinge o capacitate anuală de 1 milion de proiectile de calibrul 155, iar la sfârșitul lui 2025 se va dubla.